CELEX: 62021CN0832
Language: el
Date: 2021-12-27 00:00:00
Title: Υπόθεση C-832/21: Αίτηση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 27 Δεκεμβρίου 2021 — Beverage City & Lifestyle GmbH κ.λπ. κατά Advance Magazine Publishers, Inc.

14.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 119/26
            
         
      Αίτηση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 27 Δεκεμβρίου 2021 — Beverage City & Lifestyle GmbH κ.λπ. κατά Advance Magazine Publishers, Inc.
      (Υπόθεση C-832/21)
      (2022/C 119/34)
      Γλώσσα διαδικασίας: η γερμανική
      
         Αιτούν δικαστήριο
      
      Oberlandesgericht Düsseldorf
      
         Διάδικοι στην υπόθεση της κύριας δίκης
      
      
         Εναγόμενοι και εκκαλούντες: Beverage City & Lifestyle GmbH, MJ, Beverage City Polska Sp.z.o.o., FE
      
         Ενάγουσα και εφεσίβλητη: Advance Magazine Publishers, Inc.
      
         Προδικαστικό ερώτημα
      
      Το Oberlandesgericht Düsseldorf (εφετείο Ντίσελντορφ, Γερμανία) υποβάλλει στο Δικαστήριο της Ευρωπαϊκής Ένωσης το ακόλουθο προδικαστικό ερώτημα που αφορά την ερμηνεία του άρθρου 122 του κανονισμού (ΕΕ) 2017/1001 (1) σε συνδυασμό με το άρθρο 8, σημείο 1, του κανονισμού (ΕΕ) 1215/2012 (2):
      Υπάρχει, κατά την έννοια του άρθρου 8, σημείο 1, του κανονισμού 1215/2012, «τόσο στενή συνάφεια» μεταξύ των αγωγών ώστε να ενδείκνυται να συνεκδικαστούν και να κριθούν συγχρόνως, προκειμένου να αποφευχθεί ο κίνδυνος έκδοσης ασυμβίβαστων αποφάσεων, αν επί αγωγής παραποιήσεως/απομιμήσεως λόγω προσβολής σήματος της Ευρωπαϊκής Ένωσης η συνάφεια έγκειται στο ότι οι εναγόμενοι, οι οποίοι έχουν την κατοικία/έδρα τους σε κράτος μέλος (εν προκειμένω: στην Πολωνία), παρέδωσαν προϊόντα που προσβάλλουν σήμα της Ευρωπαϊκής Ένωσης σε εναγομένη εγκατεστημένη σε άλλο κράτος μέλος (εν προκειμένω: στη Γερμανία), της οποίας ο νόμιμος εκπρόσωπος, επίσης εναγόμενος ως προσβάλλων το σήμα, είναι ο «εναγόμενος-σύνδεσμος», όταν οι διάδικοι συνδέονται μεταξύ τους αποκλειστικώς και μόνο μέσω σχέσεως παραδόσεως χωρίς να υφίσταται περαιτέρω νομική ή πραγματική συνάφεια;
      
         (1)  Κανονισμός (ΕΕ) 2017/1001 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, για το σήμα της Ευρωπαϊκής Ένωσης (ΕΕ 2017, L 154, σ. 1).
      
         (2)  Κανονισμός (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ 2012, L 351, σ. 1).